Dôvodová správa

A. Osobitná časť

K § 1 
Ustanovuje sa index rizika nákladov na zdravotnú starostlivosť na rok 2027 pre poistencov podľa pohlavia a veku, za ktorých platiteľom poistného nie je štát podľa § 11 ods. 1 písm. a) až c) a e), ods. 2 zákona, a pre poistencov podľa pohlavia a veku, za ktorých platiteľom poistného je štát podľa § 11 ods. 7 zákona, na účely prerozdeľovania poistného.

K § 2
Ustanovuje sa index rizika nákladov na zdravotnú starostlivosť na rok 2027 pre jednotlivé farmaceuticko-nákladové skupiny na účely prerozdeľovania poistného.

K § 3
Popisuje sa spôsob zaradenia do vekovej skupiny, ak poistenec dosiahol vek, požadovaný pre danú skupinu.
	
K § 4
Ustanovuje sa index rizika nákladov na zdravotnú starostlivosť na rok 2027 pre jednotlivé viacročné nákladové skupiny na účely prerozdeľovania poistného.

K § 5
Ustanovuje sa pravidlo pre zaraďovanie poistencov do viacročných nákladových skupín.

K § 6
Ustanovuje sa index rizika nákladov na zdravotnú starostlivosť na rok 2027 pre jednotlivé diagnosticko-nákladové skupiny na účely prerozdeľovania poistného.

K § 7
Ustanovuje sa index rizika nákladov na zdravotnú starostlivosť na rok 2027 pre jednotlivé nákladové skupiny zdravotníckych pomôcok na účely prerozdeľovania poistného.

K § 8 
Ustanovuje sa index rizika nákladov na zdravotnú starostlivosť na rok 2027 pre skupinu nadmerného prepoistenia na účely prerozdeľovania poistného.

K § 9
Účinnosť vyhlášky sa navrhuje v súlade s § 28 ods. 12 zákona.
